Historijski čas o genocidu u Srebrenici za učenike završnih razreda srednjih škola u ZDK

U srednjim školama u našem kantonu od ove godine će biti održavani historijski časovi na temu počinjenog genocida u Srebrenici, dogovor je ovo sporazuma kojeg su potpisali Spahija Kozilić, kantonalni ministar za obrazovanje i Šefket Hafizović, predsjednik Upravnog odbora Memorijalnog centra Srebrenica.

Kantonalna vlada je odlučila kako će svake godine iz budžeta izdvajati 30 hiljada konvertibilnih maraka za finansijsku podršku radu Memorijalnog centra.

“U prošloj školskoj godini u okviru predmeta historija učenicima završnim razredima osnovnih škola održali smo predavanja o genocidu u Srebrenici i to sve s ciljem da se djeca upoznaju o tome šta se desilo tokom ratnih godina, a posebno u Srebrenici. Na ovaj način čuvamo sjećanje na sve žrtve”, kazao je ministar.